ముంబై: ఖాకీ యూనిఫాం అంటే ముందుకు గుర్తుకు వచ్చేది పోలీసులే. మరి ఖాకీలు ఖాదీ కడితే ఎలా ఉంటుంది? ఎలా ఉంటుందనేది పక్కన పెడితే మహారాష్ట్ర పోలీసులు ఇకమీదట ఖాదీ దుస్తుల్లో కనిపించబోతున్నారు. వారంలో ఒకరోజు సిబ్బంది తప్పనిసరిగా ఖాదీ యూనిఫాం ధరించాలంటూ మహారాష్ట్ర పోలీసు శాఖ తాజాగా తమ సిబ్బందికి ఆదేశాలు జారీ చేసింది. ఇందుకు సంబంధించిన సర్క్యులర్ను జూన్ 1 స్పెషల్ ఇన్స్పెక్టర్ ఆఫ్ పోలీస్ అనూప్ కుమార్ సింగ్ జారీ చేశారు. ఖాదీ దుస్తుల వాడకాన్ని ప్రమోట్ చేయడం అన్ని శాఖల బాధ్యతని, ఖాదీ ఉత్పత్తులను ప్రోత్సహించడం వల్ల ఎంతో మందికి స్వయం ఉపాధి లభిస్తుందని అనూప్ కుమార్ సింగ్ తెలిపారు. వారంలో ఒక రోజు ప్రత్యేకంగా ఒకే తరహా యూనిఫాంను అధికారులు, సిబ్బంది ధరించి విధులకు హాజరుకావాలని ఆ సర్క్యులర్లో ఐజీ పేర్కొన్నారు. ఈ మార్గదర్శకాలను అమలయ్యేలా అధికారులు ఎప్పటికప్పుడు పర్యవేక్షించాలని సూచించారు.
mumbai: khaki unifam ante munduku gurtuku vachedi polisule. mari khaakiilu khaadii kadithe ela untundi? ela untundanedi pakkana pedithe maharashtra poliisulu ikameedata khaadii dustullo kanipinchabotunnaru. vaaramlo okaroju sibbandi tappanisarigaa khaadii unifam dharinchaalantuu maharashtra polisu saakha taajaagaa tama sibbandiki aadesaalu jaarii chesindi. induku sambandhinchina sarkyularnu joon 1 speshal inspector af polies anoop kumar sing jaarii chesaru. khaadii dustula vaadakaanni pramot cheyadam anni saakhala baadhyatani, khaadii utpattulanu prothsahinchadam valla entho mandiki swayam upaadhi labhistundani anoop kumar sing telipaaru. vaaramlo oka roju pratyekamgaa oke taraha unifaamnu adhikaarulu, sibbandi dharinchi vidhulaku haajarukaavaalani aa sarkyularlo ig perkonnaru. ee maargadarsakaalanu amalayyela adhikaarulu eppatikappudu paryaveekshinchaalani suuchimchaaru.